b'\n_START_ARTICLE_\n\xc5\xbdrelec\n_START_SECTION_\nGeografija\n_START_PARAGRAPH_\nNaselje \xc5\xbdrelec v katerem \xc5\xbeivi 1.197 prebivalcev (stanje 31.12.20078) se nahaja na jugovzhodu Celovca na Celov\xc5\xa1kem polju, od katerega je oddaljen okoli 5 km, na nadmorski vi\xc5\xa1ini 415 mnm v vzno\xc5\xbeju vzhodnega dela Gur.\n_START_SECTION_\nZgodovina\n_START_PARAGRAPH_\nLeta 860 je podaril bavarski kral Ludvik salzbur\xc5\xa1kemu \xc5\xa1kofu Adalvinu velika posestva, med njimi tudi dvorec ad Gurnitz oz. Podkrnos. 984 se prvi\xc4\x8d omenja v neki listini kraj \xc5\xbdrelec (Schrelz). V 12. stoletju je dala Salzbur\xc5\xa1ka \xc5\xa1kofija zgraditi grad "Greifenfels" na severnem robu Gur. 1404 postane grad fevd vite\xc5\xa1ke gospode v Suhi. Na vzno\xc5\xbeju gradu je zgradil Kri\xc5\xa1tof Su\xc5\xa1ki 1566 dvorec, ki je prvi\xc4\x8d imenovan 14. septembra 1567 pod imenom \xc5\xbdrelec. Leta 1704 so grofje rodbine Go\xc3\xabss kupili posestva in tako je \xc5\xbdrelski dvorec \xc5\xa1e danes v njihovi lasti._NEWLINE_Leta 1792 postane \xc5\xbdrelec ekspozitura in leta 1906 samostojna fara/\xc5\xbeupnija. 30 let kasnneje je \xc5\xbdrelec imel pribli\xc5\xbeno 250 prebivalcev in 40 hi\xc5\xa1._NEWLINE_V letih 1918\xe2\x88\x921920 je potekala demarkacijska linija ob reki Glini skozi ob\xc4\x8dino, ju\xc5\xbeno od te linije je vsekakor \xc5\xbeivela slovenska ve\xc4\x8dina v strnjeni obliki, otroci so se nem\xc5\xa1\xc4\x8dino nau\xc4\x8dili v glavnem \xc5\xa1ele v \xc5\xa1oli, prej jo niso znali._NEWLINE_14. in 15. aprila 1942 postane \xc5\xbdrelec prizori\xc5\xa1\xc4\x8de nacisti\xc4\x8dnega terorja, saj so oblasti blizu \xc5\xbeele\xc5\xbeni\xc5\xa1ke postaje uredili za\xc4\x8dasno tabori\xc5\xa1\xc4\x8de za prisilno deportirane slovenske dru\xc5\xbeine, ki so bile razlastninjene in deklarirane kot narodu sovra\xc5\xbene. SS-ovske tolpe so pripeljale 1075 Slovencev iz cele Koro\xc5\xa1ke, tako da so strate\xc5\xa1ko povsod \xc5\xa1irile strah in teror. Ve\xc4\x8d kot polovica ujetnikov so bili otorci in mladinci. Najmlaj\xc5\xa1i ujetnik je imel komaj 17 dni, najstarej\xc5\xa1i je bil star 88 let. Te deportacije so hkrati pomenile za\xc4\x8detek masivnega orgaiziranega oboro\xc5\xbeenega odpora, ki je bistveno prispeval k osvoboditvi in ponovni ustanovitvi republike Avstrije v starih mejah. _NEWLINE_Radi\xc5\xa1e imajo od nekdaj svoje slovensko prosvetno dru\xc5\xa1tvo s stoletno tradicijo in svoj slovenski kulturni dom. _NEWLINE_Ob\xc4\x8dina je bila ustanovljena leta 1850. Ob reformi ob\xc4\x8din leta 1972/73 sta bili prilju\xc4\x8deni 1. januarja 1973 \xc5\xa1e ob\xc4\x8dini Radi\xc5\xa1e in Medgorje, ter del Celovca, \xc5\xbdihpolj in Grab\xc5\xa1tanja, kar je imelo tudi narodnostnopoliti\xc4\x8dne motivacije in posledice. Ob\xc4\x8dina je dvojezi\xc4\x8dna in ima dvojezi\xc4\x8dne \xc5\xa1ole.\n_START_SECTION_\nSlovensko nare\xc4\x8dje\n_START_PARAGRAPH_\nOb\xc4\x8dina \xc5\xbdrelec pripada v ve\xc4\x8djem ravninskem delu z Radi\xc5\xa1ami in z Medgorjami poljanskemu govoru oz. poljan\xc5\xa1\xc4\x8dini Celov\xc5\xa1kega Polja (oz. Celov\xc5\xa1ke ravnine), ki je prehodno nare\xc4\x8dje (oz. podnare\xc4\x8dje ali govor) med ro\xc5\xbean\xc5\xa1\xc4\x8dino (kateri se pri\xc5\xa1teva) in podjun\xc5\xa1\xc4\x8dino (glej Slovenska nare\xc4\x8dja). Kot posebna razli\xc4\x8dica ro\xc5\xbean\xc5\xa1\xc4\x8dine je bila \xc5\xbee identificirana s strani Janeza Scheinigga in potrjena v mednarodno priznani dijalektolo\xc5\xa1ki disertacij dr. Katje Sturm-Schnabl. Scheinigg v svojem delu "Die Assimilation..." razdeli ro\xc5\xbean\xc5\xa1\xc4\x8dino v tri enote in sicer spodnji Ro\xc5\xbe, zgornji Ro\xc5\xbe in Celov\xc5\xa1ka ravnina: "...Die dritte Unter-Mundart herrscht in der Ebene um Klagenfurt (kl.), sie hat mit der ersten die Aussprache des e und o gemein, unterscheidet sich aber von den beiden vorhergehenden durch die h\xc3\xa4ufige Zur\xc3\xbcckziehung des Accentes, wo ihn jene auf den Endsilben haben; dies gilt namentlich vom Neutrum der Substantive und Adjktive, z.B. [...]".'